
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO del. K.U.E. 


Parolado de Lia Kardinala Moŝto la Papa Delegito 
de la Eŭkaristia Kongreso ĉe la malferma kunsido en 
la panteono, en Musta, Malto. 


„Dominus Jesus in qua nocte tradebatur accepit panem 
et gratias fregit et dixit: Accipite et comedite; hoc est cor- 
pus meum” (Corinth., 11, 23-24). 


Viaj Moŝtaj Eminenĉoj, viaj Moŝtaj Ekscelencoj, 
Viaj Moŝtaj Episkopoj, Sinjoroj, Sinjorinoj, 

Kie ni povus trovi vortojn pli konvenajn, pli simplajn, 
pli esprimindajn por malfermi nian Eŭkaristian Kongreson? 
Ili estas la vortoj de Paŭlo, la granda apostolo de la gentoj, 
kiu rakontas la Institucion de la altega kaj dolĉa Sakra- 
mento, kiun ni ĝisvenas ĉi tie por glori; de Paŭlo, kies 
amflamata koro enfandiĝis en la koron mem de Jezuo, laŭ 
la bela esprimo de S-a Krisostomo: „cor Pauli, cor Jesu” ; 
de Paŭlo kiu predikis la evangelian doktrinon sur ĉi tiu 
benita insulo, kaj kiu estis la unua, kiu oferis la adorindan 
viktimon de nia saveco. 

Estis efektive, ĉirkaŭ la jaro 55-a ĉiu nia epoko, laŭ la 
kronologioj plej probablaj, kiam la ŝipo, sur kiu vojaĝis 
Paŭlo kaj lia kunulo S-a Luko, disbatita dum 14 tagoj de 
terura ventego, certe per volo de la Dia Providenco, pereis 
kontraŭ la rifaro de ĉi tiu insulo, ne perdinte tamen la 

vivon eĉ unu el la vojaĝantoj: „Et cum evasissemus, tum 
cognovimus quia Melita insula vocabatur’ (Acta Ap. 1, 25). 

Li trovis viajn praavojn ankoraŭ idolanoj, sed gastamaj, 
ĝentilaj kaj servemaj; ecoj ĉi tiuj propraj al via gento, 
kaj kiujn Dio rekompensis per la ne-komparebla donaco 
de la Fido — ĉi-tie li restis tri monatojn predikante, kura- 
cante la malsanulojn, fondante belan kristanan komunecon, 
kies unua Episkopo, laŭ la tradicio, estis Publio, la Princo 
de la insulo. 

Sed Paŭlo, kiu estis apelaciinta, kun la fiereco de roma 
urbano, al tribunalo de Cesaro, forveturis Romon por atesti 
respekton al Petro, kaj kun li kundividi la egan honoron 
sigelante per sia sangelverŝado la instruadon de Jezuo, por 
poste posedi kune kun li per ĉiuj jarcentoj la premion en 
la eterna urbo. 

Kaj hodiaŭ ĝi estas efektive la posteulo de Petro: nia 
sankta kaj amata Papo Pio X-a, kiu, malebligita enveni 
persone, sendas al vi unu el Siaj Delegitoj, komisiita prezidi 
en Lia respektega nomo, la solenan Eŭkaristian Kongreson 
okazanta en ĉi tiu insulo, kie Paŭlo ĵetis, unua, la frukto- 
donan semon de via katolika kredo, kaj de via 1 kulto al 
la Tre Sankta Eŭkaristio. 

Romo kaj Malto, hodiaŭ reciproke sin manpremas; Romo, 
la patrino de ĉiuj katolikaj eklezioj, Malto ŝia filino ame- 
gata, ambaŭ kunigitaj per respekto kaj dankeco kun la 
apostolo de la gentoj; ambaŭ indaj ricevi la neestimeblan 
profiton de la Fido de la unua komenco de l kristianismo. 

Nek la Delegito de l” Papo estas por vi fremdulo, nek 
fremduloj estas vi por li. Ho, jes; mi rememoras ankoraŭ 
la grandiozajn festojn, antaŭ sep jaroj, en la feliĉa cirkons- 
tanco de la kroniĝo de la Senmakula Virgulino en la urbo 
Kospikuo (Cospicua); mi sentas ankoraŭ en mia koro la 
dolĉan emocion tien eniĝintan per la kortuŝanta akcepto, 
kiun al mi faris la religia, civila kaj milita aŭtoritatoj. 
Kune kun la karaj loĝantoj de ĉi tiu insulo — kaj nune 
tiuj ĝojoj kaj dankemocioj ree vekiĝas, sed pli fortaj pro 
la egaj elmontroj de simpatio, afekcio kaj respekto al la 
Papa Delegito — admirante la vojojn de ĉi tiu insulo tiel 

bone ornamitaj, la bonajn kaj elokventajn motojn, la bel- 
egajn . triumfajn arkaĵojn, la sinceran kaj serenan ĝojon 
sur Ĉiuj vizaĵoj, mi bone komprenis vian pensadon : solene 
honoriginte Marion, vi Ĉiuj kunigitaj en unu sola sento de 
pieco kaj fido deziris ankaŭ fari ion plu por Ŝia Dia Filo. 
Mi ankaŭ perfekte komprenis, ke estis Mario, nia Respek- 
tinda Reĝino, kiun vi preĝas kaj honoras tiel brulame, kiu 
tie Ĉi preparis la vojon por Jezuo, efike direktinte al ni 
viajn pensojn kaj vian koron: „Ad Jesum per Mariam”. 

Ho, estu benitaj, vi loĝantoj de Malto, kaj vi karaj pil- 
grimantoj el ĉiuj nacioj Ĉi tie alvenintaj por atesti hono- 
ron, ne sole personan kaj privitan, sed kolektivan, publi- 
kan, solenan, kiel taŭgas al Kreinto de P Universo, al Reĝo 
de la reĝoj, al Elaĉetinto de la homaro, kiu pro senfina 
amo volis resti por ĉiam kun ni „mon relinquam vos or- 
phanos”, nutri vin per Sia senmakula karno, vivigi nin per 
Sia dia vivo. Estas tiu ĉi, inter ĉiuj, mistero, profunda kaj 
nekomprenebla, sed kies realiĝo estas garantio la vorto 
klara, formala, kotagoria de unu Dio, antaŭ Lia morto. 
„loc est corpus meum”, ĝi estas mistero de nemezurebla 
alteco „mysterium fidei”, en kiu estas enhavataj kaj kvazaŭ 
disŝutitaj ĉiuj riĉecoj de P Dia amo „in quo divitias sui 
amoris quasi effudit’, laŭ la frazo de la konsiliĝo de Trento 
(Sekc. XII, ĉ. IIa). Sed tiu ĉi mistero ne estas kontraŭ la 
saĝo, kiu, spite la blindigo de ĝia brilo, malaltiĝas kaj 
adoras, dum la koro, kiu sojfas. la senlimecon, sentas ĝian 
mistikan flamon, la ĉastajn dolĉĈecojn, la nepriskribeblajn 
mirindaĵojn. 

Ĝi estas pro tio ke la Eŭkaristio estis ĉiam konsiderata 
laŭ la Evangelio kaj la tradicio, kiel la centro de la kris- 
tana vivo, la suno de la inteligenteco, la trezoro kaj la 
animo de P Eklezio. La Patroj, la Doktoroj, la orientaj 
kaj okcidentaj Liturgioj, la konsiliĝoj sincere prikantegas 
la laŭdojn de ĉi tiu tre dolĉa Sakramento, al kiu, kiel fo- 
kuso, konvergas la tuta kulto de l' Eklezio, kaj sen kiu 
ĉio estus malvarma, malbela senvive. Efektive estas Ĉi tiu 
pano de l' anĝeloj, kiun ni ĉiuj manĝas, kiu nin kunigas, 
nin, fratrigas, kaj kiu nutras nian piecon, laŭ la bela kon- 

siderado de S. Aŭgustino, kiu ekkriadis kun sankta entu- 
ziasmo: „Ho Sacramento de pieco, ho signo de unueco, 
ho kunligilo de bonfarado”. Dio, li ankaŭ diris, en sia 
senlima potenco ne povis fari ion pli granda, en sia sen- 
lima saĝeco ne povis elpensi ilon pli taŭgan por nia bono 
— en sia senlima boneco ne povis prezenti al ni donacon 
pli belegan kaj pli altprezan. 

Sinjoroj! ĉi tiu doctrino estas tiu sama, kiun predikis S. 
Paŭlo al viaj praavoj; estas tiu sama, kiun konfesis la 
unuaj kristanoj, kiuj adoradis, amis, kaj ricevis, kiel ni, la 
tre Sanktan Eŭkaristion — kaj se dum la jarcentoj de per- 
sekutado la Eŭkaristia kulto estis kovrita per la vualo de 
P mistero kun celo eviti, ke ĝi estu profanata de la ido- 
lanoj, tamen la fideluloj neniam ĉesis varmigi sian koron 
ĉe tiu dia fajro, konservante la Sanktajn Sajnaĵojn kiel tre- 
zoron de la trezoroj, en ilia domo, sur iliaj brustoj, kaj 
ofte la antaŭan tagon de la martiro ili pasigis la lastan 
nokton adorante la tre Sanktan Oferaĵon, kun kiu, post la 
elverŝado de ilia sango, ili iris unuiĝi supren en la ĉielo. 

Alvenis la jarcentoj de paco kaj libereco, kaj la katolika 
eklezio ne malpliigis la kulton al la Sankta Eŭkaristio, kon- 
traŭe ŝi defendis ĝin kontraŭ ĉiuj eraroj, konstruigis por 
ĝia honoro templojn kaj altarojn, inspiris kaj altigis per 
ĝi la artojn kaj la literaturon, disvastigis en la societojn la 
posedon de la boneco kaj konveneco de la moroj, kaj, 
super ĉio plifortigis la kuraĝon ĉe Ŝiaj tiloj en la penado, 
en la malfacilaĵoj de la vivo, impresante en ilian animon 
la energion de la ofero kaj de la heroeco por Ĉio malfa- 
cila, nobla, grandanima. | 

Demandu, kiel faris la historiisto Taine, al la misiisto, 
kiu, ankoraŭ juna, farlasas patrolandon, familion, esperojn 
por disvastigi la evangelion inter la sovaĝuloj, kiuj eble 
preparas al li la morton; demandu al la monaĥinoj de la 
Bonfarado, starantaj ĉe la litoj de la malsanuloj kaj de la 
agoniantoj, en la malgajaj ĉambregoj de la malsanulejoj, 
aŭ meze de danĝeroj sur la kampo de batalo; dimandu al 
tiuj ĉielaj kreitaĵoj, kiuj pasigas siajn tagojn helpante la 
maljunulojn, la gangrenulojn, la leprulojn, la pestulojn — 

demandu, mi diras, al ili kie ili atingas la kuraĝon por 
venki la naŭzon de la naturo, kaj, ĉiuj, sen ia antaŭa 
konsiliĝo, montros al vi la sakramentujon kaj la sanktan 
Eŭkaristion; ĉiuj el ili respondos, ke kiam Jezuo malsupre- 
niras en ilian bruston, donacante al ili tute Sin mem, ili 
sentas la necesecon oferi sin mem al siaj fratoj, al la 
malriĉuloj, al la malsanuloj, al la malhelpuloj en ĉia kondiĉo. 

Krom tio, mi ne daŭrigas citi la glorojn kaj la egajn 
bonfaradojn de l' Eukaristio; tio estas la tasko de emi- 
nentaj oratoroj, kiujn vi baldaŭ havos la plezuron aŭs- 
kulti en niaj kunsidoj — mi sole rimarkigos al vi, por via 
kaj mia konsolo, jenan fakton, kiun oni povas observi ĉi 
tiun epokon ĉe la granda katolika familio, tio estas, pro- 
gresan kaj egan pliigadon de pieco kaj kulto al la Tre 
„Sankta Eŭkaristio, kiu antaŭen disvastiĝas kiel refreŝiga 
bloveto de vivo en Ĉiujn direktojn de la tero. Efektive Oni 
ne povas nei, ke la pasinta jarcento en ĝia dua duono, kaj 
la komenco de l nuna jarcento, post la forigado de la 
glaciaj teorioj de P Jansenismo, estas karakterizataj per 
certigado pli solena kaj pli praktika de la reala ĉeestado 
de Jezuo en la Sakramento, kaj per konvinkado pli vasta 
kaj pli profunda de la neceseco ricevi ofte la Sanktan 
Eŭkaristion, neelĉerpebla fonto de nia forto meze de la 
atmosfero de pekoj, kiuj nin ĉirkaŭas. 

Ŝajnas, ke tiu pliigado de pieco kaj religieco malfermigas 
serion da sukcesplenaj evoluoj por la Eklezio, kiel diris la 
Sankta Patro skribinte leteron al la Episkopo de Pavio, !) 
kaj feliĉan rekonsciiĝon de la erarigaj principoj kaj de la 
funestaj inklinoj de la jarcento. Efektive la eraro, kiu super- 
regas la Modernan Societon kaj celas ĝin alpuŝi al al 
disfaliĝo kaj barbareco, estas la maturalismo, kiu, kiel ĝin 
priskribis la Vatikana konsiliĝo, alcentrigas ĉiujn siajn 
fortojn por forigi Jezuon Kriston nian solan Savinton, 
el la inteligenteco, el la moroj, el la leĝoj, el la institucioj, 
per unu vorto el la tuta socia vivo, anstataŭigante Lin 
sole per la racio kaj la naturo. Kaj el tio, jen la libera 
penso kaj la libera moralo, la glacia egoismo, la avideco 

al plezuroj kaj la eksigo de ĉiu nobla kaj sankta idealo, 
la malaltiĝo de la senmorta animo al la bruta materio. 

Nun la Eŭkaristio forte kontraŭstaras tiun eraron kaj ĝiajn 
malpravajn konsekvencojn. Ĝi altigas kaj nobligas la ani- 
mon, purigas la koron, inspiras nin al grandanimaj faroj; 
ĝi malkovras la purajn horizontojn de la supernatura regno, 
igas nin ami niajn fratojn, nin eltiras el la aĵoj materiaj 
kaj kadukaj por nin kunigi kun la ecoj spiritaj kaj eternaj. 

Plena de tiuj grandaj verecoj, en lin eniĝintaj, la glora 
Papo Leono XIII-a unu jaro, antaŭ ol li estis entombigita, 
priskribadis en unu memorinda encikliko !) la nekompar- 
eblajn profitojn de P Eŭkaristio. Li ĝin montradis kiel la 
solan rimedon kontraŭ la malbono de la Societo, kaj li 
admonadis la fidelulojn tial ke ili sin nutru ĉiam de la 
Pano de la Vivo. 

Sed, kiu pli ol nia amegata Papo Pio Xa, kiu rimar- 
kante la homan Societon profunde skuigitan en ĝiaj jar- 
centaj bazoj, la verecon malpliiĝintan inter la homoj, la 
volon malfortiĝintan kaj jam ne kapabla kontraŭbatali la 
malbonon; kiu pli ol Li proklamis la Eŭkaristion medi- 
kamenton de la homaj pasioj, ĉiaman fonton de reviviĝo 
kaj de vivo? Disfaliginte ĉiujn barojn, kiuj igis la eniron 
pli malfacila, kaj rememorigante la fidelulojn pri la belaj 
kaj malnovaj tradicioj de P Eklezio, li admonis la fidelu- 
lojn al la ofta kaj, plejeble, al la ĉiutaga komuniiĝo; Li 
plie volis, ke ĉiuj kristanoj de la tagiĝo de ilia vivo kunin- 
timiĝu kun la adorebla koro de Jezuo, fonto de pureco 
kaj amo. 

Sinjoroj, la dudektri kongresoj, kiuj antaŭeniris la nian, 
efike kunhelpis ne nur por pli bone sciigi al ni la alte- 
gecon kaj belecon de l Eŭkaristio, sed por propagandi 
ankaŭ la kulton kaj la piecon. Ni ĉie postlasis profundajn 
impresojn kaj rezultojn konsolantajn kaj daŭrigajn. 

Kia estos la sukceso de nia XXIVa kongreso ? Estas 
mia firmega konvinko kaj mi opinias ke tia estas ankaŭ 
la via, ke la kongreso en Malto ne malsuperos la aliajn. 
Certe ĝi ne havas kaj ĝi ne povus havi la karakterizaĵojn 


1) Mirae charitatis 28-5-1902. 

de kelkaj el la antaŭaj; sed ĝi entenas unu tute specialan 
ĉar multvalora. 

La geografia posicio de ĉi tiu klasika insulo, kaj la antik- 
veco de ĝia popolo, kiu rememoras la feniciajn, la grekajn, 
la kartaĝenajn, la Romajn popolojn, aldonas al nia kongreso 
ion eksklusivan, allogan, grandiozan — laŭ feliĉa esprimo, 
Malto estas kiel vastega kaj luksa altaro, kiu leviĝas meze 
de la bluaj akvoj de la mediteraneo, inter la tri vastaj 
kontinentoj de Europo, Afriko, kaj Azio — la ondoj plaŭ- 
dantaj kontraŭ ĝia rifaro elvenas direkte el la Sankta 
lando, kie Jezuo fondis la neesprimeblan misteron de la 
Altaro, kaj el Romo, el kie disvastiĝas la mondon la pas- 
traro, la ministraro de l” Eŭkaristio. 

Sed tio, kio donas al nia kongreso la pli belan kaj pli 
specialan prerogativon, mi tion diras tute sincere, estas 
la ega amo al la fido en ĉiuj Maltanoj, la granda pureco 
de iliaj moroj, la neskuebla fideleco al la Sankta Ŝego kaj la 
profunda respekto al la Tre Sankta Sakramento. 

Tiu neestimebla heredo elvenas de Paŭlo, kiu lasis ĉi 
tie la neniigeblajn postsignojn de granda kaj sankta per- 
soneco, kaj ĝi restis Ĉiam integrala sur ĉi tiu insulo, spite 
la alternado de tiom da regadoj, speciale tiu de la Araboj 
dum tri jarcentoj. 

Nenia homa forto estis iam kapabla venki la konstan- 
tecon kaj firmecon en la fido de la Maltanoj. Kaj kial? 
Tial ke la animo de la tuta popolo restis intime kunigita 
kun Jezuo Eŭkaristia. Efektive de la tempoj pli malproksi- 
maj vi trovas la kongregacion de la Tre Sankta Sakramento 
fondita en ĉiuj paroĥoj, kiel centro de preĝpetado, de 
unueco kaj forteco; en pli proksimaj jarcentoj vi rimarkos 
la belan praktikadon de la kvardek Horoj, tiun de la tria 
dimanĉo de ĉiu monato, dediĉita al la solena kulto de l’ 
Eŭkaristio; vi trovas la gloron de la procesioj ĉe la festo 
de la Korpo de la Sinjoro, la specialan honoron al la 
Sankta Viatiko solene alportata, ankaŭ nokte, kiam bal- 
konoj kaj fenestroj estas lumigitaj same kiel oni tion ri- 
markas dum la festoj; vi trovas fine, ke la ofta komuni- 
iĝo estis observata antaŭ ol nia respektinda Papo ĝin estus 

rekomendinta al la mondo per tiaj efikaj kaj inspiritaj. 
vortoj. 

Tial min ne mirigas, se per tia fajra kaj agema fido la 
malta popolo elĉerpis forton kaj ne submetiĝan kuraĝon 
por. defendi sian patrolandon kaj kun ĝi la religion kaj 
la civilizacion el la ripetitaj kaj terurigaj atakoj de la 
turka armeo kaj ĉi tie ekaperas al ni gloran epopeon 
militistaran kaj religian, kiu kunigas la glorojn de viaj 
praavoj kun tiuj de la fama ordeno, kiu ricevis sian nomon 
de ĉi tiu insulo, kie li postlasis monumentojn rimarkindajn 
kaj nedetrueblajn de ĝia ega kuraĝo, de ĝia malavareco 
kaj de ĝia regnestra grandeco. Sufiĉas rememorigi la teru- 
regan atakon de la jaro 1565-a, kiam 8500 militistoj, la 
kvinono de la malamika armeo venke subtenis, dum kvar 
monatoj, sub la energia kaj saĝa direktado de la granda 
Majstro Johana de la Valeto, la atakon de 135 galeroj 
turkaj, kiuj estis devigitaj senarmigite kaj malordigite foriri 
Bosforon. 

Unu el viaj poetoj tute prave diris, ke tiu, kiu plenigis 
per kuraĝo viajn militistojn en tia ega batalo, estis Dio, 
kies protektanta kruco brilegis sur ilia glora ŝiparo. 

Tie ĉi, meze de popolo kun tiom da sanktaj tradicioj, 
nia kongreso ne povus esti malfermigita sub pli bonaj 
” aŭspicioj. Ĉi tie ĉio spiras amon al Jezuo Kristo, kaj tiu 
amo bruligas ankaŭ la pilmigrantojn el ĉiuj nacioj alven- 
intajn tiel multnombre, ke ili estas devigataj peti gastamecon 
de la ŝipoj mem, kiuj ilin alveturigis kaj kiuj formos ĉirkaŭ 
la gastama insulo belan kronon de surnaĝantaj hoteloj. 

Kiu estas la celo de nia solena renkontiĝo? Tion mi 
diras per malmultaj, sed sinceraj vortoj. Ni renkontiĝis 
ĉi tie kun celo glorigi nian dian Majstron en la Sakramento 
de Lia amo; por proklami Lian superregecon sur la mondo, 
sur la individuoj, sur la societoj; por atesti al Li la hono- 
rojn, kiuj al Li apartenas kiel Kreinto kaj Elaĉetinto; por 
Lin kompensi per niaj eblaj fortoj, je la malrespekto, kiun 
Li tiel ofte ricevas en la Sakramento de la Altaro; por 
protesti kolektive kontraŭ tiuj, kiuj celas, per bedaŭrinda 
frenezo, Lin forigi el la societoj, el la familoj, el la penso 

kaj afekcio de la homoj; laste per pliigi,en nin la amon 
al nia dolĉa Jezuo, kiu estis la Unua, kiu nin tiom amis. 
Kaj nun, finante mian paroladon al mi nur restas min 
turni al Jezuo mem kaj lin petpreĝi, kune kun vi, por ke li 
benu niajn laboradojn, ekbruligu niajn korojn kaj eklumigu 
nian spiriton, por ke nia kongreso estu utila por lia gloro, 
kiel ankaŭ por la honoro de la malta popolo kaj de la 

katolika mondo. Tiel estu! 
Esperantigis D-ro GUSTAVO BUSUTTIL. 


„Lorica” de Sankta Patrico. 

Mi leviĝas hodiaŭ. 

La Dia Potenco min gvidanta, La Dia Forto min subte- 
nanta, La Dia Saĝo min direktanta. 

La Okulo de Dio antaŭen de mi rigardanta 

La Orelo de Dio por mi aŭskultanta. 

La Vorto de Dio por mi parolanta, La Mano de Dio 
min defendanta. 

La vojo de Dio sin eletendanta antaŭ mi, La Ŝildo de 
Dio min protektanta, La Armeo de Dio min gardanta. 

De la kaptiloj de l” diabloj, De la allogoj de l malvirto, 
De la malsanktaj deziroj de mia naturo. 

De ĉiu homo kiu kontraŭ mi komplotas — Estu li prok- 
sima, aŭ malproksima, sola aŭ kun aliaj. 


Estu Kristo kun mi, Estu Kristo antaŭ mi, 

Estu Kristo post mi, Estu Kristo en mi, 

Estu Kristo sub mi, Estu Kristo super mi, 

Estu Kristo ĉe mia dekstro, 

Estu Kristo ĉe mia maldekstro, 

Estu Kristo en la fortikaĵo, Estu Kristo en la veturilo, 
Estu Kristo en la ŝipo. 
Estu Kristo en la koro de ĉiu homo, kiu pri mi pensas. 
Estu Kristo en la buŝo de ĉiu homo, kiu al mi parolas. 
Estu Kristo en ĉia okulo, kiu min vidas. 
Estu Kristo en ĉia orelo, kiu min aŭdas. 

Tradukis: P-ro PARKER. 
„Lorica” == Brust-Ŝildo. 

Notoj pri Lourdes 
la lando de Mirakloj. 


Daŭrigo. 
VI. 
La Pilgrimoj. 

Tuj post la Aperoj de la Senmakulino en Lourdes, venis 
multaj pilgrimantoj por viziti tiujn benitajn lokojn kaj preĝi 
la ĉiupovan Virgulinon. Sed la organizitaj naciaj pilgrimoj 
datas de 1873, jaro, en kiu okazis la unua, direktita de 
P. PICART, aŭgustenano de la Ĉieliro de la Virgulino. 

Mi ne intencas skribi tie-ĉi la Historion de la Pilgrimoj, 
sed provas doni ideon pri la kortuŝantaj ceremonioj, kiuj 
okazas dum tiuj pilgrimoj. 

La ĉefa ceremonio estas nediskuteble la procesio de la 
Sankta Sakramento, kiu okazas ĉiutage je la 4-a post- 
tagmeze. La esplanado estas tutokupita de malsanuloj; ĉiuj 
maltrankvile atendas la trairon de la Sankta Sakramento. 
Oni vidas malfeliĉajn invalidojn, sin apogantaj sur lam- 
bastonoj, kompatindegajn kreitaĵojn, kies la membroj estas 
refalditaj aŭ torditaj, la okuloj malhelaj, senlumaj kaŭzante 
aflikton al rigardantoj. Aliaj havas la vizaĝkoloron palegan 
aŭ febrotremas; sur matracoj estas kuŝataj la gravaj malsa- 
nuloj preskaŭ agoniantaj. Estas ĉagrenega frataro de suferoj; 
la rendevuo de vundoj, de ulceroj kaj de paralizoj. 

La procesio torlasas la groton. Ĝi malrapide kaj solene 
antaŭeniras inter grandega popolamaso formante spaliron 
ĉiuflanke. Estas iro de la delegacioj de diversaj pilgrimoj, 
poste sekvas la pastroj. Jen la Sanktega Sakramento, eka- 
perante sub la baldakeno. Li trapasas meze de lia popolo, 
tiu Jezuo kompatema, kiu amas la simplulojn; kiu, mal- 
ĉitie, en Judeo resanigis la malsanulojn. Kaj kiam Jezuo- 
Hostio eniras en la duoncirko, tiam aŭdiĝas la samaj krioj, 
kiuj resonegas en aeroj: Hosanna al la Filo de David! 
Glorita estu tiu, kiu venas en la nomo de la Sinjoro! 
Sinjoro, savu nin, ni pereas! Sinjoro, faru ke mi vidu, ke 
mi aŭdu, ke mi marŝu! 

Kaj subite iu paralizito marŝas, iu surdulo aŭdas, iu 
blindulo vidas. Tiam kanto. dankema preterflugas el ĉiuj 
brustoj: Te Deum laŭdamus! 

Sur la monumenta ŝtuparo de la preĝejo de la Rosario, 
la Sanktega TTZ—= benas la popolamason kaj eniras 
en la sanktejo. 

La procesio kun —— kiu okazas ankaŭ ĉiutage, je 
la 8-a vespere, estas egale kortuŝanta. 

Super la kapoj, steloj brilas; ili estas nekalkuleblaj en 
la brunigita lazuro, kaj ankaŭ sur la tero, miloj da mal- 
grandaj flamoj trembrilas, tiuj de vakskandeloj de la procesio 
kun lumingoj. 

Laŭlonge de la deklivoj kondukantaj al la Baziliko, la 
luma parado serpentiras. Ĉia flamo prezentas animon pre- 
gantan kaj dum la manoj portas alte la fajrajn stelojn, ĉiu 
koro preĝegas kaj ĉiu voĉo kantas: „Ave Maria”. 

Fine, la partoprenantoj de la procesio kuniĝas antaŭ la 
preĝejo de la Rosario kaj kantas fervore la kredon de la 
Sankta Katolika Eklezio. 

Tiu ceremonio okazante je la vesperkrepusko multe im- 
presas, kaj ĝi estas vere la vesperpreĝo de la pilgrimantoj. 

Dum la pilgrimoj okazas ankoraŭ solenaj mesoj, ĉu ĉe 
la Baziliko, ĉu antaŭ la sankta groto, kaj ĉiunokte la nokta 
adorado de la Sanktega Sakramento en la preĝejo de la 
Rosario. Ĉiuj ceremonioj, eĉ la nesolenaj, estas kortuŝantaj, 
ĉar oni multsentas la gracon de Dio, kiu ĉirkaŭas vian 
animon. 

Oni diris, ke Lourdes estas la ĉiela vestibulo. Tio estas 
vera, ĉar nenie oni sin sentas tiel bona, tiel tutplenigita 
per la Dia amo, tiel kristana ol en la lando de mirakloj. 
lu, kiu vizitis Lourdes, revenas tute kuraĝigita, tute ener- 
giigita por la estontaj bataloj. 

Tio spertos la katolikaj esperantistoj, kiuj estos tiel fe- 
liĉaj, ke ili ĉeestos al tiuj nekompareblaj manifestacioj 
nur videblaj en Lourdes. 

(Fino.) MAX ROUB. 

Oficialaj Komunikoj. 


V-a Internacia Kongreso-Pilgrimo de 


la Katolikaj Esperantistoj en Lourdes 
(12—17 Aŭgusto 1914) 


Sub la alta Patronado kaj Honora Prezido de 
L. E. M. Monsinjoro SCH(CEPFER, 
Episkopo de Tarbes kaj Lourdes. 


NOVA ALVOKO. 
Karaj I. K. U. E.-anoj! 

Jen la monato de majo, la monato de la floroj ! 

De longa tem»o, la kredantaro dediĉis al la Sankta Vir- 
gulino tiun dekduonan pecon de la jaro — la plej belan, 
la plej freŝan, la plej poeziplenan, — por ke la kristanoj, 
samtempe ol ili suprenirigas al la Dipatrino siajn kantojn 
povu Ornami per floroj la altarojn kaj bildojn de tiu, kiun 
la Eklezio nomas per la bibliaj esprimoj „flos campi et 
lilium convallium', t. e. „la tloro de la kampoj kaj la lilio W 
de la valoj.” 

La redaktoro de E. K. esprimis la deziron, ke la majo 
numero de nia centra organo estu pli speciale dediĉita ol 
la aliaj numeroj al nia V-a kongreso. 1) Kun ĝojo la ko- 
mitato akceptis tiun inviton, kaj petis, de diversnaciaj 
porbatalantoj de nia movado, ke ili aldonu sian voĉon al 
la nia. 

La kongreso de Lourdes donos al nia katolika Esperan- 
tista movado, sian plenan signifon, montros .ĝian veran 
vidpunkton, kaj starigos nin sur nia detinitiva vojo. 

En la komenco, multaj aliĝis al nia movado, nur Ĉar ili 
vidis en ĝi pluan rimedon por fari propagandon al Espe- 


1) Noto de la Redakcio. — Bedaŭrinde pro diversaj kaŭzoj tlu 
deziro ne povis efektiviĝi. Eble en Junio 


OFICIALAJ KOMUNIKOJ 189 


ranto. Iom post iom, klariĝis la konvinko, ke, ne nur pro- 
paganda ligo ĝi devas esti, sed jam utila asocio, kvazaŭ 
la kerno de vasta tutmonda movado, kiu grupigos, dank’ 
al la komuna lingvo, la katolikan dvangardon de ĉiu lando. 

Konsciante pri ĉi tio, la I. K. U. E. anoj komprenis, 
ke, por sukcesi en tiu alta celo, ili devas ĉerpi, el la fonto 
mem, la spiritan forton, kiu estas al ili necesa. Kaj jen kial 
nia movado, kiu, en la komenco, estis preskaŭ pure ling- 
vistika, estas nun movado religia. jen kial al la katolikaj 
Esperantistoj ne sufiĉas havi kongresojn, sed ankoraŭ estas 
bezonataj piaj agoj, piaj manefestacioj. 

La Kongreso okazonta apud la sankta groto de „Massa- 
bieille?” estos tute plenigita, tute parfumigita de la ĉiela 
bonodoro de la preĝo! 

Venu tien, ho vi, fratoj ĉiulandaj, kies animoj bezonas 
ripozi, dum kelkaj tagoj, el la ĉiutaga laboro, el la bruo 
de nia materialista mondo, el la pezo de la ordinara vivo! 

Venu tien, ho, vi, kiun tedas la malpiaĵoj, la blasfemoj 
la insultoj faritaj al Dio kaj al lia sankta Eklezio! 

Venu tien, ho vi, kiuj deziras senti la ligilojn de spirita 
frateco, kiuj mistike unuigas la filojn de la sama ĉiela 
Patro, de la sama dolĉa ĉiela Patrino, de la sama vasta 
universala Eklezio! 

Venu tien ankaŭ, ho vi, fratoj disigitaj, karaj kristanaj 
amikoj, en kies animoj resonas la Evangelia alvoko: £Zsfu 
unu ŝafejo, unu Paŝtisto! 

En Lourdes, —. dum la kelkaj tagoj de nia restado, ĉiu 
el ni trovos la plenumon de tiuj bezonoj, la respondon al 
tiuj altaj aspiroj de la animo! 


PRAKTIKAJ SCIIGOJ. 


Hotelo. La Komitato definitive konkludis la hotelan 
aferon. Post multaj, sufiĉe malfacilaj klopodoj, ĝi konsentis 
kun unu el la plej bonaj kaj vastaj hoteloj de Lourdes, 
sidanta ĉe la bordo de la „gave” (rivero) je 5 minutoj de 
la baziliko kaj groto de Lourdes. 

La eksterordinare malaltaj prezoj (rilate al la epoko de 

nia pilgrimo), kiujn ni fine obtenis de la dirita hotelo estas 
la sekvantaj: ` 
Kvin-taga restado, kun ĉambro kaj 3 manĝoj: 


la Klaso A . .... o. oso jl SM. 16 (fr. 40.—) 
la Klaso B . ... .... o. o. Sm. 15 (fr. 37.50) 
2a Klaso A . .... 2.2.. . SM. 14 (fr. 35.—) 
2a Klaso B . . e. Sm. 13 (fr. 32.50) 


Unua Klaso A signifas: unulita ĉambro por unu persono. 

Dua Klaso A signifas: Du aŭ trilita ĉambro (por du 
aŭ fri personoj.) 

La klasoj B signifas: uzado de la sama lito por du per- 
sonoj (rebato da 1 Sm. po persono.) 

Por detale klarigi la aferon, kaj eviti multajn demantojn, 
mi montros per ekzemplo la ĉi supran aranĝon : 

Mi supozas, ke el Hago alvenas grupo da kongresanoj 
konsisanta el. le unu pastro, 2e geedzoj X .... kun 2 
filoj, 2 filinoj kaj du amikinoj. 

La pastro, deziranta esti sola en ĉambro uzos la 1-an 
klason A. (Sm. 16.) 

La geedzoj uzos la 1-an klason B (unu lito por ambaŭ) 
(Sm. 15.) 

La du filinoj uzos, ĉu la 2-an klason A, se ĉiu deziras 
havi sian liton, ĉu la 2-an klason B, se ili volas kune dormi 
samlite, kaj aranĝiĝas kun la du amikinoj por uzado de la 
sama ĉambro. 

Ni devas rimarkigi : 

le. ke la diverseco de prezoj rilatas ne al manĝaĵoj, 
kiuj estas la samaj por ĉiuj, sed ekskluzive al ĉambroj. 

2e. ke la nombro de disponeblaj ĉambroj estas jena: 
de unu lito: 30; de du litoj: 30. — La ceteraj enhavos tri 
litojn, sed ilia larĝeco estas proporcia. (Do, nenio estas 
timota rilate al malgrandeco de ĉambroj.) 

Ciuj hoteloj de Lourdes estas konstruitaj antaŭ malmul- 
taj jaroj, kaj ĝuas ĝenerale multe pli da konforteco, ol la 
hoteloj de malnovaj pilgrimurboj.) 

La prezo de la pensiono estas sendota al la kasistino 
antaŭ la 25-a de julio, kun dezigno de la klaso elektita. 

La komitato multe deziras, ke la kongresanoj konsentu 

inter si, por la uzo de ĉambroj uzeblaj de pli ol unu 
persono. 

Floraj ludoj. — La kataluna ligo de katolikaj Esperan- 
tistoj proponas premiojn por la traktado de tiu temo: La 
Sankta Virgulino de l Espero, Patronino de la katolikaj 
Esperantistoj. Unua premio al versaĵo; dua premio al 
prozaĵo. 

Pro la novaj proponoj faritaj, ni prokrastos ĝis la 30-an 
de Junio la lastan daton por sendo de la konkursoj. 

Ni rememoras, ke ĉiu konkurso devas esti sendata al la 
redaktoro de Espero Katolika. 

Por la Komitato. 
CL. COLAS. 


Al la hispanaj samideanoj! 


Saluton en Kristo! 

Okaze dela V-a Internacia Kongreso de Esperanto en Bar- 
celono (1909) la katolikaj esperantistoj semis la grenon de 
Internacia Katolika Organizacio, per la decido kongresigi 
la tutmondajn samideanojn ĉe Parizo en 1910. Tie nia 
lando kontribuis al la sukceso de la granda bela festo de 
starigo de nia l. K. U. E. pere la ĉeesto de kongresanoj, 
kaj la persona aliĝo kaj mona subteno de 70 aliaj sami- 
deanoj. Sed de tiam pro la tro longaj distancoj de nia 
lando al la kongresurboj, Hago, Budapest, Romo, ne estis 
eble organizi karavanojn, kvankam kelkaj aliĝis, kaj persone 
ĉeestis: en Budapest, S-ro A. SABADELL, kaj en Romo, 
P-ro JOZEFO PLANAS. 

En ĉi tiu jaro 1914, laŭ decido de la Roma kongreso, 
nia V-a devas okazi en Lourdes, kaj la Organiza Komitato 
fiksis la daton 12-a ĝis 16-a Aŭgusto, (tuj post la X-a 
Kongreso en Parizo) por festi nian ĉiujaran kongreson. 

Lourdes, lando de mirakloj! estas trono de nia ĉiela 
Patrino la Sankta Virgulino, Espero de ĉiu malsanulo ! Oni 
diras, ke la kulto al la Sankta Virgulino, estas tiel fama 
kaj popola en nia lando, ke krom la multnombraj preĝejoj 
al ŝi dediĉitaj, ĉiu koro de hispano estas ja altaro, sur kiu 

floras ĉiam la ama kulto al Sankta Mario. Fervoron al la 
Virgulino de Lourdes certe pruvis nia lando per la mult- 
nombraj ĉiujaraj pilgrimoj, kiujn oni organizas ĉe ni. Spe- 
cialan amon montris al nia lando la Reĝino de Lourdes 
per la miraklaj resaniĝoj! 

La lando de nia V-a kongreso estas tre proksime por 
ni, hispanoj, kaj ĉefe por la katalunoj! Ni devas pretiĝi 
por ĉeesti la Kongreson de I. K. U. E.! Per unu sola 
lingvo oni prezentos unuafoje al la Sankta Virgulino de 
Lourdes la koran preĝon, la sinceran kaj fervoran amon 
de la tutmondaj katolikoj. Ĝis nun tiun preĝon estis nur 
en la koro; en nia kongreso, ĝi floros en niaj lipoj, kaj la 
tutmonda himnaro kaj preĝado parfumos la Lourdes” an 
Katedralon! Belega spektaklo! Kiu ne volos ĝui ĝin ? 

Plie nia I. K. U. E. bezonas ricevi la tortojn kaj kura- 
ĝigojn de Ĉiuj nacioj. Ni devas kontribui per nia aliĝo kaj 
se eble ĉeesto al la sukceso de nia movado katolik-espe- 
rantista. 

Kiel hispana delegito en la internacia komitato de la 
kongresoj, kaj en la celo faciligi al niaj hispanaj amikoj 
ĉiujn rimedojn por partopreni la kongreson, mi interkon- 
sentis kun fervoja agentejo por organizi karavanon. La 
kosto de la vojaĝo estas : | 

Cerbeĉre — Lourdes = iro kaj reveno — l-a klaso, 
58,35 fr. = 2e klaso, 42,65 fr. = 3e klaso, 29,65 fr. Kon- 
diĉe ke la pilgrimantoj estu pli ol 25, ni recevos 10 
0/, da rabato. La bileton oni pagos la tagon 10-an Aŭgusto 
kaj daŭros 7 tagojn, dum kiuj oni povas iri aŭ reveni per 
Ĉiuj vagonaroj ĉu grupe Ĉu izole. 

Barcelono — Cerbere = iro kaj reveno = le klaso, 
48,80 ptojn. = 2e klaso, 36.90, ptojn. = 3e klaso, 23,65 
ptojn. Kondiĉe ke la ekskursontoj estu pli ol 10 ni ĝuos 
50 9/, da rabato. 

Pri loĝado en Lourdes, s-ro Colas organizis servon en 
hotelo kiu kostos, por 5-taga ĉeesto, 35 fr. je ordinara 
klaso, kaj 40 tr. je unua klaso. Tamen, eble oni organizos 
plej malkaran servon por la hispanoj en aparta hotelo. 

Ĉiu interesato bonvolu sin turni al mi (Strato Sta Ana 

8, Pral, Barcelono.) Kompreneble mi nur informos al kiu sen- 
das la aliĝmonon por la kongreskarto, t.e. 5.50 ptoj (2 Sm.) 

Nestu en la koro de ĉiuj hispanaj samideanoj la entuz- 
ciasmo por nia pilgrimo kongreso! Klopodu ĉiu ĉeesti 
la kongreson aŭ almenaŭ ĝin subtini per sia aliĝo ! 

Via altestime en Kristo. 
D-ro JOAQUIM COLL. 
Barcelono, Aprilon 1914-a. 


2-a Nomaro de Aliĝantoj al Nia Kvina 
(ĝis la 18-a de Aprilo). 


F-ino Hedwig Becker, Bromberg . . . . Germanujo. 
D-ro Jozefo Casavonas, P-tro, Gerono . . Katalunlando. 
D-ro Joaquim Coll, P-tro, Barcelono. . . lu 

S-ro Couffinhal, Reims. . . . .... .. Francujo. 
Rev-a P-ro Dombrowski, Kovno . . . . Rusujo. 

S-ro Le Segrĉtain, Laval. . . . . Francujo. 
Rev-a Jozefo Lintl, Paroĥestro, Pfakofen . Bavarujo. 
S-ro G. van Oijen, Hago. . . . .. Nederlando. 
Rev-a Jozefo Planas, P-tro, Barcelono . . Katalunlando. 


S-ro Joan Rosals, Barcelono p uy ds up 3. si = 
Monoferoj por aĉetado de Standardo kaj Memorskribaĵo 
lasotaj en Lourdes: 


Rev-a Preposto Becker, Bromberg, Germanujo 4 Sm. 
Familio Buret, Sainville (Eure et Loir) Francujo 4 Sm. 


S-ro G. van Oijen, Hago, Nederlando . . . 0 Sm. 400 
8 Sm. 400 

Jam ricevita . 21 Sm. 200 

Sume. . . . 29 Sm. 600 


Por riparado de la tombo de Abato Peltier: 


Rev-a Preposto Becker, Bromberg, Germanujo 4 Sm. 
Familio Buzet, Sainville (Eure et Loir) Francujo 2 Sm. 
S-ro Colas, Montmagny (Seine et Oise), m 2 Sm. 
F-ino de Golleville, Montanbau, Francujo. . 2 Sm. 

F-ino Larroche, Paris, Francujo. . . . . . 4 Sm. 
S-ro Le Segrĉtain, Laval, Francujo . . . .O0 Sm. 400 
Sume . . 14 Sm. 400 


La Kasistino 
M. LARROCHE. 
55, rue de Vaugirard, Paris. 


AL LA AKCIULOJ DE „ESPERO KATOLIKA”. 


Laŭ artikolo 17-a de niaj Statutoj la direktoroj kun la 
komisaroj kunvenos antaŭ la 15-a de junio. Car ili deziras 
fiksi tiam la agendon de la ĝenerala kunveno, okazonta 
tiun-ci jaron laŭ-statute en Lourdes, mi petas la akciulojn, 
kiuj deziras fari proponojn por la ĝenerala kunveno, ilin 
sendi al suba adreso antaŭ la unua de junio. Mi atenti- 
gas la akciularon pri jena decido de art. 23: 

„En la ĝenerala kunveno ne estas permesate preni deci- 
dojn pri temoj, kiuj ne estas publikigitaj en la agendo.” 

La Prezidant-Komisaro de E. K.: 


P. A. -SCHENDELER, 
Maria-Heide (Veghel), 
Nederlando. 


Leterkesto. 


Pfakofen b. Regensburg, (Bavorujo), 
la 1/an de Marto 1914. 
Via redaktora moŝto 


eble bonvolos aranĝi en nia oficiala gazeto Espero 
Katoliko laŭtempan rubrikon, nome tiel diritan „leterkeste- 
ton”, kie povas esti lokigataj mallongaj demandoj kaj res- 
pondoj, pri kiuj la unu aŭ la alia el niaj l. K. U. E. anoj 
kredeble interesiĝus. 

Mi mem volas komenci per jenaj demandoj. 

l. Kiam aperos la de Romo aprobita Esperanto-traduko 
de la Malnova kaj Nova Testamento? — Laŭ mia sciado 
„Nia Kvara” en Romo okupis sin ankaŭ pri tiu ĉi temo. 
En diversaj gazetoj la sciigo disvastiĝis, ke tiu ĉi dezire- 
gita traduko je Pasko 1914 estas eldonota. Ĉu tio estas 
vera? Estas necesege, ke ni ricevu kiel eble plej baldaŭ 
la de Romo aprobitan kaj unuecan Esperanto-tekston de 
P S-ta Skribo. Ĝis nune citis aŭ pli vere tradukis la sank- 
tan tekston la unu tiel, la alia alie: por la daŭro ne to- 
lerebla stato! | 

2. Samtiel estus ankaŭ tre dezirinde, ke almenaŭ la 
ĉefaj preĝoj rqcevu unuecan tekston. Kiel malsame estas 
ja tradukitaj la samaj ĉefpreĝoj en la diversaj preĝlibroj! 
Ekzemple mi citas nur la kvar komencvortojn de la An- 
ĝela Saluto „Ave, Maria, gratia plena”, pri kiuj mi trovas 
jenajn tradukaĵojn: a. Saluton, Mario, gracoplena; b. Estu 
salutata, Maria, gracoplena; c. Estu Vi salutata, Mario, 
plena de graco; d. Mi vin salutas, Maria, plena de favoro; 
e. Vi estas salutata, Mario, favorplena .... Sufiĉas; mi ne 
volas trovi pluajn esprimojn. 

3. Kio estas do pri teologia vortaro ? Pli frue en nia 
ĵurnalo „Espero Katolika” oni povis pli legi pri tiu ĉi 
afero, t.e. vortaro, ol hodiaŭ. Ĉu ne estas ĝiatempe stari- 
gita propra tradukokomisio kaj definitiva labordivido pro- 
ponita aŭ akceptita? Nun „estas super ĉiuj suproj ripozo”! 
En Germanujo la roma-katolika sekcio de la „Germana 
akademia Esperanto-ligo” (kies membro mi estas) ĵus pro- 
vas alporti konstruŝtonojn por teologia vortaro, sed ankaŭ 
tiu ĉi laboro nur malrapidege progresas antaŭen. Ĉu ni 
eble devas publikigi iom post iom niajn Ĉirilatajn rezultojn 
ankaŭ en nia „Espero Katolika““? Gis nune ni publikigis 
ilin nur en la monata gazeto „Ĉirkaŭ la mondo“, oficiala 
organo de la „Germana akademia Esperanto-ligo (=G.A.E.L.) 
kiu nur malmultajn rom.-kat. teologojn ampleksas. Hodiaŭ 
sufiĉe en la „leterkesteton”! 

Kore salutas via samcelano. 

Jozef LINTL, paroĥestro, I. K. U. E. ano. 

Respondo de la Redakcio. — Volonte ni konsentas 
malfermi novan rubrikon en nia gazeto sub la titolo: 
„Leterkesto.“ En ĝi oni povos meti mallongajn demandojn 
de ĝenerala intereso. Tamen, ĉar nia gazeto estas sufiĉe 
malgranda, ni presigos nur demandojn, konceĥantajn la 
Esperanto-movadon inter katolikoj mem kaj ĉion, kio estas 
kunligita kun la katolika Esp.-movado. 

Respondante al demando 1. ni sciigas, ke en Romo .oni 
diskutis zur pri eldono de la Mova Testamento. P-ro Mo- 
jado (U. S. A.) sciigis min, ke li komencis tradukadon, 
Kiam ĝi povos aperi mi nescias. 

Al demando 2. mi respondas, ke unueca teksto de niaj 
ĉefaj preĝoj estas treege dezirinda. Eble en Lourdes oni 
povos pritakti la aferon ? 

Pri demando 3. la feologia vortaro. Precipe la praktika 
uzado de la religiaj kaj teologiaj terminoj en artikoloj, 
libroj, k.t.p. estas la plej bona rimedo por krei kaj poste 
posedi akuratajn vortojn kaj esprimojn. La alia maniero, uzata 
de la Katolika sekcio de la grava „Germana Akademia 
Esperanto-Ligo“ certe estas aprobinda, kvankam tradukoj 
de terminoj ekster la kunteksto povas konduki al neprecizaj 
radikoj kaj vortoj. Tamen tiu maniero estas nur ebla en 
nacia gazeto kaj inter samnacianoj, ĉar oni proponas na- 
cian vorton por esti tradukata. Anstataŭ ke la Germanoj 
publikigu senpere siajn tradukrezultatojn en E.K. pli prefer- 
eble estas, ke ia internacia komitato kompetenta ilin an- 
taŭe aprobu, kaj ke post tio aperu en E. K. la finajn 
rezultatojn de la esplorado de tiu infernacia komitato, kiu 
fakte jam estis elektita dum „Nia Dua“ en Hago (1911), 
sed kiu ĝis nun neniam funkciis. 

Sed ankaŭ la unue nomita maniero certe ne estas mal- 
ŝatinda — eĉ male! Mi ne ankoraŭ verkis la promesitan 
artikolon, responde al la rimarkoj pri E. K. faritaj dum 
„Nia Kvara.“ Jen la respondo, pro kio gravaj artikoloj 
pri religio, biblio, filosofio, liturgio, teologio k.t. p. estas 
necesaj en nia oticiala organo; ĉar verkante ilin, oni estas 
devigata krei kaj uzi ekleziajn esprimojn ez la kunteksto 
mem, kaj tiamaniere oni plej efike laboras al taŭga kaj 

preciza teologia vortaro. Pro tio mi konsideras kiel mian 
redaktoran devon, presigi sufiĉe da tiaj artikoj en E. K., 
kvankam eble multaj legantoj — priatentante ne la ĝene- 
ralan, sed nur sian propran intereson — pli ŝatus multajn 
rakontetojn kaj temojn simplajn kaj facile legeblajn. — 
Estas bedaŭrinde, ke aperis ĝis nun tro malmulte du ka- 
tolikaj verkoj, eĉ pri speciale katolikaj fakoj; ĉar tiajn 
tradukojn ni bezonas ne tiom pro tio, ke ilia enhavo estas 
necesega en Esperanta traduko, kiel pro tio, ke per ilia 
enhavo estas riĉigata nia katolika terminaro kaj praktike 
ellaborata la estonta, speciale katolika vortaro. 


Nia blindula Kongreso. 


Alvoko. 


Permesu, karaj legantoj, ke mi ree turnu min al vi kun 
arda alvoko por la blinduloj. 

Vi scias, kiel grava ŝajnas al mi tiu ĉi demando ne nur 
el problindula vidpunkto, sed ankaŭ el nia pure esperanta. 

Mia konvinko estas, ke, kiam oni konstatos la praktike 
grandan utilecon alportatan de internacia lingvo al la tut- 
monda blindularo, oni ne plu povos nei ĝian utilecon por 
ĉiuj ajn homoj ankaŭ. 

Tiun pruvon, sur la blindula kampo, mi tre dezirus mon- 
tri fakte dum nia Deka Kongreso en Parizo. 

Sed ebla ĝi estos nur, se ĉiuj helpos al mi laŭ sia povo 
kaj. forto. 


Jam la franca Ministro de Internaj Aferoj bonvolis prun- 
tedoni al ni senpage por la geblinduloj dormoĉambregojn 
en la Macia Instituto por junaj geblinduloj. 

Aliajn ĉambregojn ili havos por siaj laborkunsidoj, en 
kiuj ili diskutos ne la lingvon, ho ne! sed la praktikajn 
aterojn, kiuj ilin koncernas: enkonduko de Esperanto en 
iliajn lernejojn, blindulskribilaroj, internacia biblioteko, ra- 
batoj por la poŝtsendado de punktrelietaj libroj, masaĝler- 
nejoj, k. t. p. 

Pri la nutrado dum la Kongreso ni zorgis, kaj ĝi ankaŭ 
nenion kostos al niaj blindaj samideanoj. 

Sur la francaj fervojoj, kiel ĉiuj kongresanoj, ili havos 
gravan rabaton, kaj de tiu ĉi flanko ankaŭ por ili ne tro 
granda estos la elspezo. 

Fine la Kongresa Komitato konsentas al la neriĉaj inter 
ili, kiel jam okazis en Cambridge, diversajn tute ŝatindajn 
donacojn. 


Aliparte oni nun organizas en Parizo grandan komitaton 
de Sinjorinoj, Esperantistinoj aŭ simple blindulamikinoj, el 
plej altaj kiel modestaj klasoj sub espereble eminenta pa- 
tronado, kies celo estos alporti iom da distraĵo, da ĝojo, 
da tutmonda lumo, al la geblinduloj pere de nia kara in- 
ternacia lingvo. (}) 

Tion nun mi petas de vi, amikoj, ke, se eble, vi starigu 
en via lando, en via urbo, en via grupo, samajn komita- 
tojn, turnante vin ne nur al la koro kaj bonfaremo de l' 

(l Protekta Komitato de Esperantistaj Blinduloj. — l) Okaze 
de ľ internacia Kongreso de Esperantistaj Blinduloj, kiu havos 
lokon en Parizo dum Aŭgusto 1914, estas fondita Protekta Komi- 
tato de Esperantistaj Blinduloj. 

2) La celo de tiu ĉi Komitato estas faciligi al la Blinduloj la 
lernadon de Esperanto, kiu havigas al ili altvaloran distraĵon, al- 
portas al ili grandan ĝojon, plivastigante ilian horizonton ĝis la 
blinduloj de plej malproksimaj landoj kaj, jam nun, faras al ili 
grandan servon, tial ke, dank' al ĝi, ili povas per reciprokaj sciigoj 
kunlabori internacie por la plibonigado de ilia sorto. 

3) La Komitato konsistas nur el protektantaj sinjorinoj, de Kiuj 
oni petas antaŭ ĉio kaj precipe la moralan apogon de ilia nomo 
kaj de ilia simpatio. 

4) La titolo de Protektantino kunportas kun si neniun kotiza- 
jon, nek ian ajn specialan devon, se ne, ke oni interesiĝu al la pro- 
greso de Esperanto en la tiel kortuŝanta mondo de la Blinduloj. 

5) Tiun ĉi progreson oni konigos al la protektantaj sinjorinoj 
per paroladoj aŭ cirkuleroj. 

La helpa Sekretariino : La Sekretario : 

MARIE LARROCHE TH. CART 
55, rue de Vaugirard (Paris). 12, rue Soufflot (Paris). 
e 

Esperantistinoj, sed al tiu de ĉiuj blindamikinoj, de ĉiuj 
virinoj. 

Kun ilia helpo vi sukcesos sendube altiri la ĝeneralan 
atenton kaj ĝeneralan simpation sur niajn esperantistajn 
blindulojn, — plej grava profito ne nur por la blindularo, 
sed ankaŭ por Esperanto, — kaj vi plie trovos rimedon 
por sendi Parizon lertan, Esperante bone parolantan blin- 
dulon, kiun vi povos preni kun vi, kaj al kiu Ĉiumaniere 
vi povos faciligi la veturadon. Tute necese estas, por ke 
utila kaj konvinka estu nia blindula kongreso, ke sufiĉe 
multaj, diverslandaj kaj elokventaj estu la en ĝi partopre- 
nantoj. 

Ne rifuzu, amikoj, vian kunlaboradon al la Blankbarbulo 
kaj pardonu lian certe ne tro oftan insistemon. 

TH. CART 
(12, rue Souftlot, Paris.) 


PS. Sciigojn: donos tre volonte: por Anglujo, S-ro 
Adams, Plynlimmon Terrace, Hastings; S-ro P. O. MERRICK, 
Elvetham, Shepperton; por Belgujo, Frato ISIDORE, Wo- 
luwe-Bruxelles; por Bohemujo, Prof. MACAN, Klarov, 131, IIl, 
Praha; por Danujo, prof. WULFF, Nyhavn, 34, Kopenhago; 
por Germanujo. Gesinjoroj Zapater-de-Chalmot, Neue Mast- 
richterstr. 15. Köln; por Rumanujo, S-ro Prezenti LEVI, 
Vatra Luminoasa, Bukarest; por Svedujo, S-ro H. THILAN- 
DER, 12, Majorsgatan, Stockholm. 

(El Esperanto, 5. Marto: Bileto de Blankbarbulo.) 


Bibliografio. 


Joseph Serre, La hipotezoj pri Lourdes. Nova kompreno 
pri la Miraklo kaj la Naturo (esperantigis Ges-roj Ranfaing- 
Zabilon d'Her). Tours, E. Ménard kaj kio, Prezo: Sm. 0.30. 


Libreto supraĵa, senvalora. Tio ne signifas, ke en tiu ĉi 
libreto ne estas kelkaj paĝoj tre legindaj, kontraŭe, la un- 

uaj paĝoj ĝenerale estas tre veraj kaj montras mallonge 
sed bone la neraciecon de la diversaj hipotezoj ĝis nun 
eltrovitaj por eviti, en la klarigo de la mirindegaj taktoj 
kiuj okazis kaj ĉiam ankoraŭ okazas en Lourdes, la vid- 
punkton katolikan, kiu, kiel bone diras la aŭtoro, mirinde 
klarigas tiujn taktojn kaj efektive plenigas ĉiujn mankojn 
de la nekristanaj hipotezoj. 

Oni supozus, ke la aŭtoro do akceptus la „hipotezon”, 
pli bone la vidpunkton kristanan. Sed lia sentenco estas 
tute diversa: „la kristana hipotezo havas la malpravecon 
aŭ malutilecon montri sin kun formoj kontraŭaj al la nun- 
tempa spiritstato, permesi ke oni ĝin konsideru kiel ekster- 
natura, neracia kaj magia”. Li serĉas novan komprenon 
kaj donas tre malnovan tre malbone esprimitan. 

Pri la konstatado de la mirakloj li ne havas malfacilaĵ- 
on. Estas evidente, li diras, ke en Lourdes mirakloj oka- 
zis. Por la nuntempa spiritstato, laŭ li formita de Renan, 
Rousseau k.t.p. la problemo nur konsistus en la ebleco 
de la mirakloj. Nur kiam oni diras, ke la mirakloj ne estas 
eblaj, oni povas diri a priori, ke neniam oni ilin konstatis. 
Tiun ĉi problemon la aŭtoro science solvos per sia nova 
kompreno de miraklo kaj de naturo. 

Lia supozo tamen estas tute malvera. Jam Renan kaj 
Rousseau tute alie parolis. „Dieu peut-il faire des mira- 
cles?” demandis Rousseau, „C’est a dire, peut-il déro- 
ger aux lois, qu'il a ĉtablieĉs ? Cette question, sérieusement 
traitée serait impie, si elle n’était absurde; ce serait faire 
trop d'honneur a celui qui la resoudrait négativement que 
de le punir, il suffirait de VPenfermer”. Kaj Renan en sia 
„Vie de Jesus” skribis: „Nous ne disons pas, que le mi- 
racle est impossible, nous disons, il n'y a pas eu jusqu'ici 
de miracie constate”. 

Sed estu, ke la problemo konsistus en la ebleco de la 
mirakloj, tamen estas tro naiva lia solvo per la „nova 
kompreno pri la miraklo kaj la Naturo”. Laŭ tiu ĉi kom- 
preno naturo ne estas nur naturo materia. La reala enhavo 
de la ideo malfermas al la scienco kaj al la naturo supe- 
rajn horizontojn. La naturo ĉirkaŭprenas ĉion, la spiriton 

kaj la materion, la estaĵojn de supre tiel, kiel la estaĵojn 
de malsupre, ĉiujn gradojn, kaj ĉiujn regnojn. En la mira- 
klo li vidas la „agon sciencan. ankaŭ pli sciencan ol la 
nia, de superaj fortoj, supere inteligentaj, tiel same naturaj 
kiel ni, eĉ pli naturaj, ĉar ili estas pli proksimaj al la cen- 
tro de la naturo, kiu estas Dio. Se la kristana „hipotezo” 
estus esprimata en tiu ĉi formulo, ĝi estos, opinias la aŭ- 
toro, la plej laŭracia, la plej evidenta. 

Sed li havas tre eraran komprenon de miraklo, kvazaŭ 
tiu estu la ago de Anĝeloj aŭ similaj estaĵoj. Jam la aŭt- 
oro de la Psalmo 135 kantas per la paroloj: „Qui facit 
mirabilia magna solus”, ke nur Dio faras miraklojn. Tion 
ankaŭ en diversaj lokoj de siaj verkoj instruas S. Thomas 
(Komparu: Summa Contra Gentiles, cap. 102: Quod solus 
Deus facit mirabilia; Summa Theologica I quaest. 110, art. 
4: utrum angeli boni vel mali possint facere miracula.) La 
ago de anĝeloj kaj- aliaj estaĵoj nur estas ago instrumenta 
aŭ konsistas en ilia preĝo aŭ virto, kiu meritas la mira- 
klon. Nur do se la aŭtoro ĉirkauprenas sub la nomo de 
„Naturo“ ankaŭ Dion kaj ĉion, kion Dio povas fari, li 
povas diri, ke la miraklo ankaŭ estas launatura. Sed en 
tiu senco jam diris S. Thomas, ke Dio ne povas agi kon- 
traŭ la ordo de la estaĵoj (Summa Theologica I, quaest. 
105, art. 6: Si ordo rerum consideretur prout dependet a 
prima causa, sic contra rerum ordinem Deus facere non 
potest). Jam pli frue S. Augustinus skribis, ke „por ĉiuj 
estaĵoj estas laŭnatura ĉio, kion faras Li, de Kiu estas ĉia 
maniero, mezuro kaj ordo de la naturo” (Contra Faustum, 
lib. 26 cap. 3: Id est cuilibet naturale quod ille fecerit a 
quo est omnis modus, numerus et ordo naturae). 

La kompreno de la aŭtoro pri naturo kaj miraklo do ne 
estas nova sed tre malnova, nur estas tre malbone espri- 
mita. Tro naive la aŭtoro tamen opinias, ke la fundamento 
de la disputado estas nur „treega vortludo”. Pri tio ni 
fine citu la parolojn remarkindajn ĉiam verajn de S. Au- 
gustinus pri la antitezo en la mondo: „Faris du ŝtatojn 
amoj du, teran ja la amo de si-mem ĝis la malestimo de 

Dio, ĉielan kontraŭe la amo al Dio ĝis la malestimo de 
si-mem.” (De civitate Dei XIV, 28.) 
Oss (Nederlando.) 
P. D-ro Titus BRANDSMA, Ord. Carm. 


Katolika Vivo Ciulanda. 


lo pri la antialkoholisma movado. 


La 5-an de februaro venis al la Wien'a universitato 
la abstinenca apostolo, Patro ELPIDIUS, Koln'a franciskano. 
Tiu-ĉi en tuta Germanujo jam bone kaj merite konata 
populara parolisto estas simpla en sia monaĥa eksteraĵo 
sed neordinara per sia freŝa menso kaj fenomena elokven- 
teco. Li parolas ne nur per sia forta germana lingvo, sed 
pli multe per esprimo de sia energia kapo, de siaj saĝaj 
kaj petolaj okuloj, de la cezaraj lipoj kaj plej multe per 
la fervoro por tiel bona kaj utileca afero. 

Akceptita je la deka horo en la plej granda aŭlo de 
teologa fakultato li iris al la katedro bruege de ĉiuj aplaŭ- 
dita. La ĉambreĝo estis tute plenigita de Wien'aj kaj 
provincaj teologoj kaj pastroj. Lia Pastra Moŝto D-ro 
NIVARDO, la teologa dekano kaj profesoro de la orientaj 
lingvoj, honorigis ankaŭ per sia ĉeesto la interesan parolon. 

Per neserĉitaj simplaj vortoj parolis Patro ELPEDIUS. Li 
prezentis la bezonon de alkohola abstinenco antaŭ ĉio 
inter ĉiuj sacerdotoj kaj precipe inter la pastroj, ĉar ili 
estas la kondukantoj de homaj animoj, ĉar al ili turnas sin 
okuloj de ĉiuj paroĥanoj por ekpreni la bonan ekzemplon, 
por ekkoni la bonajn etikojn de la abstinenco, por lerni 
la ŝparemecon koncerne sano kaj mono. Kaj por ke oni 
nin religiestrojn sekvu, devas unue ni mem pliboniĝi por 
povi aliajn reformi. La ekzemplo estas la ĉefa, la plej 
grava ilo nian ideon propagandanta — la abstinencon de 
alkoholaj drinkaĵoj. Oni .devas mem ideale konduti, ĉar 
nur tiam oni povos „rekonstrui ĉion en Kristo”. Kaj la 

grandaj propagandistoj de antialkoholismo atingintaj estas 
neaŭditan sukceson nur tial, ĉar ili en la predikata movado 
aktive antaŭiris. La sekvantoj troviĝos certe, se la praktika 
ekzemplo videbla estos, se nur Oni la disvastigatan ideon 
ĉe la predikanto mem aplikitan vidos. Hodiaŭtempe havas 
ni tiom da vortoj eldiritaj kaj surskribitaj, sed ofte sen 
enhavo, kaj plej ofte sen valoro — ĉar sen praktika uzado, 
ke oni sopiras je la aktiva agemeco, je la fruktodona ago. 
Kaj oni scias ja, ke la plej belaj ideoj pereos, se ilin ne 
sekvos la praktiko, kaj kontraŭe la solvo de ĉi-tiu demando 
signifas la plibonigon de socialaj rilatoj kaj nian tiel ani- 
man kiel materialan bonhavon „Kaj ni do, miaj altestimataj 
Sinjoroj! volu kaj ni partopreni en Ĉi-tiu grandega monda 
movado, volu kaj ni praktike solvi la demandon de hodi- 
aŭa tempo! Kaj unu de gravaj taskoj estu al ni: propagandi 
inter la katolikoj la kompletan abstinencori de alkoholaj 
drinkaĵoj, klarigi al ĉiu, ke la plejaj malsanoj, nemoraleco 
kaj mizero havas la ĉefan fonton en alkoholuzado! Ni 
estantaj pastroj volas, Dio helpante, servi kiel ekzemplo. 
al niaj samreligianoj! Ni volas ne nur paroli sed ankaŭ 
agi!” — Bruega aplaŭdo. 

Fine la eminenta parolinto pridiskutis diversajn deman- 
dojn eldiritajn de iuj ĉeestantoj, kaj enskribis la sin anonc- 
intajn abstinenculojn. Kvardek sep da ĉeestantoj estis senpere 
kaj tuj post la parolo pretaj por sin enskribi. Jen la granda 
sukceso de tiu parolo! Patro ELPIDIUS mem konfesis, ke 
li tian nombron en Aŭstrio unuan fojon atinginta estas 
inter teologoj. — La parolo do ne restis sentrukta, kaj la 
Reverendulo povas esti kontenta per la tiel bela komenco. 
Li vizitis ĝis nun en Aŭstria monarĥio: Salcburg, Linc, 
St. Pölten, kaj li intencas en Wien paroladi ankoraŭ ĉe 
diversaj kunvenoj de inteligentaro kaj de laboristoj. Poste 
li forveturos aliajn ĉefajn urbojn de la monarĥio. 

Al miaj plej belaj rememoraĵoj mi alkalkulis la 5-an de 
ĉitiujara februaro. Mi vidis kaj aŭdis eminentan paroliston, 
kiu ne elserĉas scienculajn esprimojn, sed tiel diras, kiel 
la vortoj de lia koro diktitaj falas. Mi vidis en modesta 
monaĥo noblan homon kaj ekkonis lian bravan animon. 

Unuvorte — mi vidis „menson sanan en korpo sana”. Kaj 
ju pli mi ĉion konsideras, des pli mi tiun franciskanon 
admiras. Ne baldaŭ mi ekvidos ree tian „apostolon de la 
abstinencmovado” — tiel oni nomas Patron ELPIDIUS 
en Germanujo — kaj mi bondeziras lin, la mizerikorda 
Dio helpu lin kaj permesu al li ekvidi fruktojn centoblajn 
de la propra sindonema laboro por bono de la homaro, 
por savo de kunulaj animoj. 
| Fra EŭGENIO. 
Sta Kruco, la 6-an de februaro 1914. 


KONTINUA: PREĜADO POR LA REUNUIĜO 
DE L' EKLEZIO. 


(Grava alvoko al la Mario-kongregacianoj de l tutmondo.) 


En Szerencs (Hungarujo) nova Mario-kongregacio estis 
fondita la 14 de januaro 1914 por la virgulinoj grekrito- 
katolikaj. 

Tiu-ĉi kongregacio sub gvidado de ľ sinjoro paroĥestro, 
M-sro Johano BaAaNYAY, kanoniko de l' eparĥio ĤHlajdudorog, 
komencis novan agon: kontinue preĝadi por la reunuiĝo 
de P skismintaj eklezioj, precipe por la reunuiĝo de l 
orientanoj. 

Laŭ antaŭdecidita ordo tago post tago unu el la kon- 
gregacianinoj preĝados por la dirita celo. La preĝoj defi- 
nitaj estas la jenaj: 1 Patro Nia, 1 Saluton Mario, 1 Kredo 
(nikeo-konstantinapola teksto) kaj la preĝeto : 

„Benata kaj plej glorata Kristo, Dio nia, fortigu la orto- 
doksan katolikan kredon en eterno de l eternoj t’ 

Alian tagon alia kongregacianino preĝas same, matene 
kaj vespere. 

Post la preĝoj al la S. Dipatrino kaj al nia patronino 
B. Margareto ni daŭrigas la kongregacian kunvenpreĝadon 
ĉiusemajne jene: !) 


Prefektino: Por la paco de l' tutmondo, por la bonfarto 


i La preĝoj, estas faritaj el la tekstoj de l' diservoj en greka rito. 


KATOLIKA VIVO ĈIULANDA 205 


de l' s. dia Eklezio, kaj por la unuiĝo de ĉiuj al Sinjoro 
ni preĝu! i 

Ĉiuj: Sinjoro kompategu! 

Pref: Plejglorinda Vi estas Kristo, nia Dio, kiu, kiel 
lumigilojn sur la tero, ordonis niajn Patrojn: 

Ĉiuj (daŭrigante): kaj per ili la pravan kredon Vi in- 
struadas al ĉiuj; ho Multkompatulo, gloron al Vi! 

Pref.: Al Sinjoro ni preĝu! 

Ĉiuj: Sinjoro kompategu! 

Prezidanto: Sinjoro, nia Dio, kies potenco estas sensi- 
mila, kaj gloro nekomprenebla, kies kompatemo ne estas 
mezurebla nek homamo elparolebla, rigardu nin kaj Vian s. 
Eklezion, kaj donu al ni la petitaĵojn por nia feliĉego. Al 
Vi ni preĝegas, memoru Sinjoro pri Via sankta, katolika 
kaj apostola Eklezio, etendiĝanta sin de fino ĝis fino de F 
universo, kaj pacdonu al ĝi, kiun Vi starigis per karega 
Sango de Via Kristo. Memoru Sinjoro pri ĉiuj episkopoj 
de l' ortodoksuloj, pravpredikantaj la Vorton de Via vero. 
Ĉesigu Vi la skizmon de l' eklezioj, moderu, per forto de 
Via s. Spirito, la malpacadojn de l' paganoj, de P herezi- 
uloj la atakojn retenu Vi, ĉiujn nin enkonduku Vi en Vian 
landon, kaj faru nin filojn de P lumo kaj filojn de l tago. 
Vian pacon kaj Vian amon donacu Vi al ni, Sinjoro nia 
Dio, Vi ja donas al ni ĉion. !) 

Savu Vi, protektu Vi kaj regadu Vi Vian Eklezion kaj 
ties estron la Roman papon; konsentigu al la Roma Papo 
la episkopojn, al la Episkopoj la sacerdotojn, -al la sacer- 
dotoj la fidelulojn, por ke ĉiuj ni formu unikan spiritan 
konstruaĵon konstruitan sur la fundo de l' Apostoloj, sur 
la ŝtonego de Petro, sur la ĉefŝtono de Kristo. Ĉian skiz- 
mon, herezion, skandalon, persekuton, kaj indiferentecon 
forigu Vi el Via s. Eklezio. 

Permesu Vi rekomendi al Vi ĉiujn homojn (“) kaj donu 
al ni, ke unubuŝe kaj unukore ni gloru Vin, Patron, Filon 
kaj S. Spiriton, nun kaj porĉiam en eterno de l' eternoj. 


1) Ĝis tiu-ĉi vorto la preĝo estas ĉerpita el la greka Meso de S. 
Basilio. La postaj vortoj el la preĝo al plej Sankta Koro de Jezuo 
escepte la finon (“) kiu denove el la Meso estas. 

Ĉiuj: Amen! 

Pref.: Estanta benata kaj plejglorinda ĉiam, Kristo, nia 
Dio .... 

Ĉiuj: ...:. firmigu la ortodoksan katolikan kredon en 
eternon de l' eternoj. 

Pref.: Plejsankta Dinaskintino ! 

Ĉiuj: Feliĉegu nin! 

Prezidanto: Nin kun ŝia pia Naskito. 

Ĉiuj: Benu la Virga Mario. 

(Poste ni daŭrigas la kunvenan diservon laŭ la Gvid- 
libro.) 

Pastroj, kiuj gvidas Mario-kongregaciojn uzu tiun-ĉi 
(aŭ alian:) manieron de l porunuiĝa preĝado. La supreci- 
tita parto de oficaĵo estas verkita laŭ greka rito. Oni povas 
uzi tiun senŝanĝe aŭ ŝanĝite laŭ latinaj kutimoj. Ne la vor- 
toj estas la gravaj, sed la faro mem. Per kiu ajn vortoj, 
laŭ kiu ajn rito, nur preĝadu. 

La citita preĝadmaniero estas aprobita de la grekrito-kato- 
lika episkopo de l novfondita hungara eparhio Majdudorog: 
M-sro lia ep. Moŝto Stefano Miklosy, la 10-an de Febru- 
aro 1914, nro 541. 

Nepastroj rekomendu ĝin al pastroj, aŭ proponu persone 
en la kunvenoj de l' Mario-kongregacioj. 

Pri la sukcesoj de l“ iniciaĵo bonvolu doni sciigon al la 
„Mario-kongregacio de l“ gr. kat. Virgulinoj”, Szerencs 
(Hungarujo.) 

„Nos cum prole pia benedicat Virgo Maria!“ 

` JOHANO KOZMA. 


TRA LA MONDO. 


Romo. — La Papo kaj la antialkoholismo. Post Pasko la 
Papo donis apartan aŭdiencon por la reprezentantoj de ĉiuj ab- 
stinencaj kaj moderemaj unuiĝoj de ľ tutmondo. La S. Patro i. a. 
laŭdis, benis kaj bondeziris la laborojn de ĉiuj antialkoholistaj 
unuiĝoj, kaj diris, ke inter ĉiuj socialaj laboroj neniu estas pli urĝa. 
Li deziras, ke la pastraro donu ĉie sian apogon kaj ke ĝi per sia 
instruado kaj ekzemplo sin metu mezu de la batalo kontraŭ tiu 
malbono. 

Ameriko. — La unua indtan-devena pastro en Usono. Dum 
la lastaj semajnoj pastriĝis la unua indiano en Usono. La feliĉa 
pioniro nomiĝas P. Filipo GORDON, kaj estas 27 jara. La teologian 
kurson li absolvis en Innsbruck kaj St. Paŭl. La pastran ordenon 
li ricevis el manoj. de episkopo KOUDELKA en la katedralo de 
Supertor. (Wisc.) 

Nova apostola prefektejo. — La Congregatio de Propaganda 
Fide starigis novan apostolan prefektejon en la Filipinaj insuloj. La 
nova lumturo de vero estas bazita sur la senlaca laborado de l' 
Dominikanoj. La unua prefekto estas P. Bertrandus COTHONAY O.S.D. 


Balkano. — Konkordato inter Serbujo kaj la S. Roma Seĝo. 
Seriozaj gazetoj asertas, ke la serba registaro pretfaris projekton 
pri la organizo de la katolikaro en Serbujo. Laŭ la projekto Serbujo 
estos unu eklezia provinco kun ĉefepiskopo en Belgrad, kaj. kun 
episkopoj en Prizrend kaj I1stip. La ŝalajron de ľ pastroj pagos 
la ŝtata kaso. La organiza projekto vidigas al ni, ke la konkordato 
inter Romo kaj Serbujo baldaŭ efektiviĝos. 


Francujo. — La XXV-a Eŭĥaristia kongreso. SCHOPFER, 
episkopo de Lourdes sciigis al la episkoparo de la tutmondo, ke 
la XXV-a Eŭĥaristia kongreso okazos en Lourdes de 22—26 julio. 


Hungarujo. — Dinamitatako kontraŭ grekrito-katolika epis- 
kopo. Ne longe antaŭe lia papa Moŝto, per bulo „Christi fideles 
Graeci” starigis novan eparĥion en Hungarujo por la grekritokatolikoj 
hungarlingvaj, por ke ili ne estu rutenigitaj aŭ rumanigitaj per la 
eklezia lingvo. Tiu nova eparĥio malplaĉis al la fanatikemaj ruma- 
noj, kaj ili akre kontraŭbatalis ĝin, sed vane. Fine la 23 de februaro 
iu fanatika kaŝita ligo rumana faris dinamitatakon kontraŭ la epis- 
kopo de la nomita Hajdudoroga eparĥio (loĝanta en Debrecen) 
M-sro MIKLOSY. Feliĉe la episkopo restis sana. La poŝte sendita 
bombardo ekrazita mortigis la vikarion ĝeneralan de l’ episkopo 
M-sron IACZKOVICS, la sekretarion de l' episkopo, P-ron SLEP- 
KOVSZKY kaj la eparĥian advokaton D-ron CSATTH. La eparĥia arĥi- 
visto P. KRISKO suferis gravajn vundojn kaj kuŝas en malsanulflegejo, 
kiel grave malsana. Tuthungarlande oni tutkore kompatas la aferon 
kaj faras monkolekton por starigi tomban monumenton al la mar- 
tiroj. 

Italujo. — Rekonvertiĝinta eksjezuito. Ĝeorgo BARTOLDI S.J., 
kiu antaŭ kelkaj jaroj fariĝis protestanto, revenis al la vera ŝafaro. 
Pli granda estos la ĝojo pri unu reveninto, ol pri mil da neniam 
foririntoj. 

Pardonpeto de P. Kozma. — La bedaŭrinda eksplodo en 
Debrecen, pri kiu estas raportita sub Hungarujo, alportis ŝanĝon 
en la situacio de P. KOZMA, kiu kolektas la raportojn por Ĉi-tiu 
rubriko. La episkopo nomis lin eparĥia arĥivisto, kaj de post la 
2 de marto li loĝas en Debreczen. La rekonstruo laŭebla de la 
eparĥia arĥivo okupis lin treege dum la lastaj semajnoj, tial 
estas tiu-ĉi rubriko tiel tre malriĉa. Venontokaze li klopodos 
raporti pri ĉiu mominda afero, tiu-ĉi-okaze li petas pardonon de 
nia legantaro. Lia verko „Romo kaj la orienta Eklezio” pro la 
transloĝiĝo aperos nur en julio. Antaŭmendojn oni sendu al la 
jena nova adreso: P. Joh. Kozma, Debreczen (Hungarujo). Miklos 
utka 5l. | 


——— 


Sciigo de la provizora Administracio. 


Malgraŭ la artikolo de la Prezidanto en la Aprila numero 
de E. K., malgraŭ la avizo por pagi la abonmonon, englut- 
ita en multegaj E. K. numeroj (Martaj kaj Aprilaj 173 abo- 
nantoj ne ankoraŭ pagis sian abonmonon por 1914 je la 
29a de Aprilo. — Laŭ propono de la direktoro redaktoro, 
la provizora administracio nun publikigas la nomojn de la 
abonantoj ne-pagintaj kaj sciigas ke mur post ricevo 
de la abonmono la sekvontaj E. K. numeroj estas sendotaj 
al tiuj abonantoj. Sur la paĝoj 5 kaj 6 de la kovrilo troviĝas 
ĉiuj nomoj de la abonantoj ne-pagintaj; kiuj ĉiuj kune 
ŝuldas + 400 guldenojn al E. K. — Ĉiu persono el ĉi tiu 
listo ricevis avizon, ĉu en la Marta, ĉuen la Aprila numero, 
sed sendis nenian respondon. — 

Tre povas esti ke la provizora administracio eraris, tion 
ĝi volonte konsentas kaj eĉ por tio petas la pardonon de 
la personoj je kiuj ĝi eraris; sed ĝi ne komprenas kial 
oni ne atentigis ĝin pri ĝia eraro, kiel'faris kelkaj abo- 
nantoj, al kiuj la provizora administracio publike prezentas 
sian afablan dankon. 

N.B. Personoj kiuj estos ankoraŭ pagintaj inter la 29a 
de Aprilo kaj la 4-a de Majo retrovos siajn nomojn en la 
listo de la abonantoj pagintaj sur la paĝo 2-a de la kovrilo. 


